സാർക്കോമ

രൂപവ്യതിയാനം വന്ന മീസൻകൈമ കോശങ്ങളിൽ നിന്നുത്ഭവിക്കുന്ന കണക്റ്റീവ് കോശങ്ങളിൽ ഉണ്ടാവുന്ന ഒരു തരം അർബ്ബുദകരമായ മുഴകൾ ആണ് സാർക്കോമകൾ.  ഇംഗ്ലീഷ്:  sarcoma. ഭ്രൂണവളർച്ചയിൽ മീസൻകൈമൽ കോശങ്ങളിൽ നിന്നാണ് അസ്ഥികൾ, കശേരുക്കൾ, കൊഴുപ്പ്, രക്തക്കുഴലുകൾ, മജ്ജ തുടങ്ങിയ കോശങ്ങൾ രൂപമെടുക്കുന്നത്. അതിനാൽ മേൽ പറഞ്ഞ ഏതു കോശങ്ങളിലും അതുമായി ബന്ധപ്പെട്ട സാർക്കോമ ഉണ്ടാവാം.  ഇക്കാരണത്താൽ നാനവിധത്തിലുള്ള വിഭാഗത്തിൽ പെടുന്ന സാർക്കോമകൾ കാണപ്പെടുന്നു. വർഗ്ഗീകരണം ചെയ്യുന്നത് ഉത്ഭവിക്കുന്ന കോശത്തിന്റെയും മുഴകളുടേയും അടിസ്ഥാനത്തിലാണ് ചെയ്തുവരുന്നത്. ഇത് ദ്വിതീയ സാർക്കോമകളിൽ നിന്ന് വ്യത്യസ്തമാണ്. ദ്വിതീയ സാർക്കോമകൾ മറ്റു അർബുദങ്ങളിൽ നിന്ന് കണക്റ്റീവ് കോശങ്ങളിലേക്ക് പകരുന്നവയാണ്.

 പേരിനു പിന്നിൽ 
ഗ്രീക്ക് പദമായ  സാർക്കോമ (σάρκωμα) അതായത് മാംസം എന്നർത്തമുള്ള σάρξ സാർക്കോ എന്നതിൽ നിന്നുത്ഭവിച്ച ഇംഗ്ലീഷ് പദമാണ്. , .

 റഫറൻസുകൾ